Sebastián Contín Pellicer

Sebastián Contín Pellicer, naixiu de Sigüés (Chacetania, Zaragoza, Aragón) o 3 de noviembre de 1944 y muerto en Zaragoza (Comarca Central, Zaragoza, Aragón) o 19 de chunio de 2025, Federico Trillo-Figueroa: Sebastián Contín Pellicer. In memoriam, en Heraldo de Aragón, 21 de chunio de 2025. estió un medico y politico aragonés, que tamién estió autor de bellas obras adedicadas a la historia y a d'atros aspectos d'o suyo lugar natal y d'a suya comarca.

 Carrera profesional 
Fomau en a Universidat de Zaragoza, a on se i licenció en Medicina (obtenendo posteriorment o doctorau), Muere Sebastián Contín Pellicer, exdiputado en las Cortes de Aragón y senador, en Heraldo de Aragón. desenrrolló la suya carrera profesional en l'Hespital Universitario Miguel Serveto de Zaragoza, estando lo chefe d'o Servicio d'Otorrinolaringolochía de dito hespital, en una d'as suyas especialidaz (la suya atra especialidat estió la Pediatría).

 Carrera politica 
Prencipió la suya carrera politica mientres a dictadura franquista, estando dende 1973 concellero en o Concello de Zaragoza y lo suyo primer tenient d'alcalde, remanindo-íe dica las primeras eleccions municipals d'a democracia, en 1979. "Sebastián Contín Pellicer" en a Gran Enciclopedia de España.

Posteriorment, estió un d'os fundadors d'o partiu politico de dreita politica Alianza Popular, que dimpués se refundó como Partido Popular, estando esleyiu deputau por Zaragoza en as Corz d'Aragón por o Partido Popular de Aragón en as eleccions de 1991 (III Lechislatura d'as Corz d'Aragón), 1995 (IV Lechislatura d'as Corz d'Aragón) y 1999 (V Lechislatura d'as Corz d'Aragón). Sebastián Contín Pellicer en a web d'as Corz d'Aragón.

Estió igualment senador en as Corz Chenerals por designación d'as Corz d'Aragón en 1996 (VI Lechislatura d'Espanya), a on estió ponent d'a reforma d'o Estatuto d'Autonomía d'Aragón,  Sebastián Contín Pellicer en a web d'o Senau d'Espanya sobre la VI Lechislatura. y 2000 (VII Lechislatura d'Espanya). Sebastián Contín Pellicer en a web d'o Senau d'Espanya sobre la VII Lechislatura.

 Obras 
 Libros 
 1967: Historia de Tiermas, Institución Fernando el Católico, 163 pp.
 1977: Historias de la Alta Zaragoza (Primera parte), Cuadernos de Zaragoza, num. 22, Concello de Zaragoza, 41 pp.
 1978: Historias de la Alta Zaragoza (2ª parte), Cuadernos de Zaragoza, num. 28, Concello de Zaragoza, 150 pp. (.pdf).
 1992: Historia de los baños de Tiermas, Caja de Ahorros y Monte de Piedad de Zaragoza, Aragón y Rioja. (Tesi doctoral de 1990). ISBN 978-8487007620

 Articlos 
 1969: Etnología en el valle de Roncal, en Etnología y tradiciones populares, p.125-132.
 1977: Ganancia protésica auditiva en el niño, en Archivos de Estudios Médicos Aragoneses, num.22-23, p.267-268. Institución Fernando el Católico. Archivos de Estudios Médicos Aragoneses, 22-23, en a web d'a Institución Fernando el Católico.
 1978: Sigués en el siglo XVII (La vida en un pueblo aragonés de señorío) II, Institución Fernando el Católico, 42 pp. (.pdf), en Cuadernos de Aragón, num.10-11. ISSN 0590-1626.

 Referencias 

 Vinclos externos 
  Sebastián Contín Pellicer en Dialnet.

Categoría:Alumnos d'a Universidat de Zaragoza
Categoría:Concellers d'o Concello de Zaragoza
Categoría:Deputaus d'a III Lechislatura d'as Corz d'Aragón
Categoría:Deputaus d'a IV Lechislatura d'as Corz d'Aragón
Categoría:Deputaus d'a V Lechislatura d'as Corz d'Aragón
Categoría:Licenciaus en Medicina
Categoría:Muertos en Zaragoza
Categoría:Naixius de Sigüés
Categoría:Politicos d'Alianza Popular
Categoría:Politicos d'o Partido Popular de Aragón
Categoría:Senadors d'a VI Lechislatura d'Espanya
Categoría:Senadors d'a VII Lechislatura d'Espanya
Categoría:Senadors por designación d'as Corz d'Aragón
Categoría:1944 (naixencias)
Categoría:2025 (muertes)